Viborger Samler, 1814-06-21
(Af Altona= og Lybekker Aviser.) Fortsættelsen af Fredstraktaten i Udtog. Art. 9) Hs. Maj. Kongen af Sverrig og Norge indvilliger i, at Øen Guadeloupe, tilbagegives Frankrig og frasiger sig ald Ret til denne Øe. 10) Hs. allertroeste Majestæt (Kongen af Portugal) forpligter sig til at tilbagegive det franske Gupana; Grændsestridighederne skulle afgjøres ved Storbrittanniens venskabelige Mægling. 11) Pladser og Forter i Ko lommerne overleveres i den Tilstand, de ved denne Traktats Undertegning ere. 12) Frankrig forpligter sig til, ingen Fæstninger at anlægge i sine indiske Besiddelser, som ligge omsluttede af brittiske Lande, ej heller at holde der uden det til Politie uundgaaelig nødvendige Troppetal; derimod lover Storbrittanien, at Frankrigs Undersaatter skulle paa Jndiens Fastland nyde Fordele som de meest begunstigede Staters Undersaatter. 13) Med Fiskeriet ved Nyfoundland og i St. Laurentsbugten forbliver det som det var 1792. 14) Kolonierne &c. paa hiin Side det gode Haabs Forbjerg tilbagegives, inden 6, de andre inden 3 Maaneders Forløb. 15) De Krigskibe og Forraad &c., som befindes i Havne og Arsenaler af de Stæder, som Frankrig tilbagegiver, skal deles i saadant Forhold, at Frankrig beholder og de Magter, i hvis Land hine Steder ligge, 1/3 Deel deraf, til dettes Bestemmelse skal Kommissærer udnævnes. Herunder indbefattes dog ikke Flaaden i Texel, som tilhører Holland, Skibe, som ikke inden 6 Uger kunne løbe af Stabel, betragtes blot som Materialier, og tages fra hinanden for at deles i samme Forhold. Frankrig skal have sin Part bortfort eller solgt inden 3 Maaneder. Antverpen skal herefter blot være en Handelshavn. 16) J samtlige kontraherende Stater skal intet Jndivid foruroliges, drages til Ansvar, eller straffes for sine politiske Meninger eller Handlinger. 17) J de Lande, som faae nye Beherskere, staaer det hver af Jndbyggerne frit for inden 6 Aar at realisere sin Eiendom og drage bort, hvis han ønsker at vælge et andet Opholdsted. 18) De allierede Magter, for snarest muligt at ende Krigens ulykkelige Følger, eftergive de Fordringer, som de kunde have til Frankrig for Leverancer a. siden 1792; Frankrig paa sin Side frafalder alle lignende Fordringer, og alle Forskrivninger i denne Henseende udleveres gjensidig. 19) Den franske Regiering forpligter sig til at liqvidere eller betale de til enkelte Jndivider for Leveranzer a. skyldige Summer. 20) Strax efter Ratifikationen udnævnes Kommissærer til dettes Fuldbyrdelse. 21) Den paa de Lande, som Frankrig, ophører at besidde, udtrykkelig hypothekerede Gield, falder disse Lande til Last. 22) Den franske Regjering derimod forpligter sig at tilbagebetale hvad Private i disse Lande have indskudt i de offentlige Kasser. 2325) Disse Fordringer skulle saavidt mueligt afgjøres inden et Aars Frist. 26) Fra 1ste Jan. 1814 ophører alle Pensioner &c. til Jndivider, som ikke længer ere franske Undersaatter, at falde den franske Regjering til Last. 27) Nationaldomæner i Belgien og de øvrige af Frankrig afstaaede Lande, som ere kjøbte af franske Undersaatter, tilsikres disse. 28) Afskaffelsen af Hjemfalds= og Afdrags=Retten vedbliver for de Stater, som derom have stipuleret med Frankrig. 29) De Forskrivelser og Dokumenter, som i de indtagne Provindser ere tagne under Beslag af franske Hære, tilbagegives. 30) Summer, som bortskyldes i de aftraadte Provindser for Arbeider til offentlig Nytte, falde de tilkommende Besiddere til Last. 31) Arkiver, Korter og Dokumenter overgives til samme Tid som Landene eller senest inden 6 Maaneder. 32) Jnden 2 Maaneder skal i Wien aabnes en Kongres af Befuldmægtigede fra samtlige i Krigen indviklede Magter, for at bestemme alt hvad der ei ved denne Traktat er afgjort. 33) Denne Traktats Ratifikationer skulle udvexles inden 14 Dage. (Undertegnet) Benevent. Metternich. Stadion." Samme Tractat er ordlydende afsluttet og undertegnet af Ruslands, Storbrittaniens og Preussens Befuldmægtigede.